Geraldine Brooks

Nofelydd a newyddiadurwr Awstralaidd-Americanaidd yw Geraldine Brooks (ganwyd 14 Medi 1955). Yn 2005 enillodd ei nofel March iddi Wobr Pulitzer am Ffuglen.

Fe'i ganed yn Sydney ac wedi gadael yr ysgol mynychodd Columbia University Graduate School of Journalism, Prifysgol Sydney, Coleg Bethlehem, Awstralia a Phrifysgol Columbia.

Magwraeth a choleg

Yn frodor o Sydney, magwyd Geraldine Brooks yn y faestref orllewinol 'Ashfield'. Roedd ei thad, Lawrie Brooks, yn ganwr gyda band Americanaidd a fu ar daith o amgylch Awstralia pan ddihangodd ei reolwr â chyflog y band; penderfynodd aros yn Awstralia, a daeth yn is-olygydd papur newydd. Roedd ei mam Gloria, o Boorowa, yn swyddog cysylltiadau cyhoeddus gyda gorsaf radio 2GB yn Sydney.Larry Schwartz, "Author of her own success", The Age, 22 Ebrill 2006, Encounter, tud. 8

Wedi iddi raddio ym Mhrifysgol Sydney, bu’n ohebydd i The Sydney Morning Herald ac, ar ôl ennill Ysgoloriaeth Goffa Greg Shackleton, symudodd i Unol Daleithiau America (UDA), gan gwblhau gradd meistr yn Ysgol Newyddiaduraeth Graddedigion Prifysgol Columbia Dinas Efrog Newydd ym 1983. Y flwyddyn ganlynol, ym mhentref Tourrettes-sur-Loup, de Ffrainc, priododd y newyddiadurwr Americanaidd Tony Horwitz a throsi i Iddewiaeth.

Gyrfa
Fel gohebydd tramor The Wall Street Journal, bu’n ymdrin ag argyfyngau yn Affrica, y Balcanau, a’r Dwyrain Canol, gyda’i gohebiaeth o straeon o Gwlff Persia yn 1990 yn derbyn Gwobr Hal Boyle y Wasg Dramor am " Adroddiadau Gwasanaeth Papur Newydd neu Wifren Orau Dramor". Yn 2006, dyfarnwyd iddi gymrodoriaeth Sefydliad Astudio Uwch Radcliffe Prifysgol Harvard.

Roedd llyfr cyntaf Brooks, Nine Parts of Desire (1994) (a oedd yn seiliedig ar ei phrofiadau ymhlith menywod Mwslimaidd yn y Dwyrain Canol) yn werthwr-rhyngwladol, ac fe'i gyfieithwyd i 17 iaith. Roedd Foreign Correspondence (Gohebiaeth Dramor) (1997), a enillodd Wobr Lenyddol Nita Kibble am waith gan fenywod, yn gofiant ac yn antur deithio am blentyndod a gyfoethogwyd gan gyfeillion ac edmygwyr o bedwar ban byd, a'i hymgais i ddod o hyd iddynt.

Daeth ei nofel gyntaf, Year of Wonders, a gyhoeddwyd yn 2001, yn werthwr-rhyngwladol. Wedi'i gosod ym 1666, mae'r stori'n darlunio brwydr merch ifanc i achub cyd-bentrefwyr yn ogystal â'i henaid ei hun pan oedd y bu i'r pla biwbonig daro pentref Eyam yn Swydd Derby.

Anrhydeddau
2006: Pulitzer Prize for March
2008: Australian Publishers Association's Literary Fiction Book of the Year am People of the Book"Brooks wins Book of the Year award", The Sydney Morning Herald, 15 Mehefin 2008
2009: Helmerich AwardAlthea Peterson, "2009 Helmerich award winner has unusual past" , Tulsa World, 19 Chwefror 2009.
2010: Dayton Literary Peace Prize; Lifetime Achievement Award
2016: Swyddog o Urdd Awstralia

 Llyfrau dethol 

Nofelau
 Year of Wonders (2001)
 March (2005) , 
 People of the Book (novel)|People of the Book]] (2008) , 
 Caleb's Crossing (2011) , 
 The Secret Chord (2015)

Llyfrau ffeithiol

Cyfeiriadau

Categori:Genedigaethau 1955
Categori:Llenorion benywaidd yr 20fed ganrif o Awstralia
Categori:Llenorion benywaidd yr 21ain ganrif o Awstralia
Categori:Llenorion ffeithiol yr 20fed ganrif o Awstralia
Categori:Llenorion ffeithiol yr 21ain ganrif o Awstralia
Categori:Llenorion ffeithiol Saesneg o Awstralia
Categori:Nofelwyr yr 21ain ganrif o Awstralia
Categori:Nofelwyr Saesneg o Awstralia
Categori:Pobl o Sydney